નવી દિલ્હી: સામાજિક કર્મશીલ તિસ્તા સેતલવાડ અને તેમના પતિએ ૨૦૦૨ના રમખાણગ્રસ્તોની મદદ માટે પોતાના એનજીઓને મળેલા રૂ. ૯.૭૫ કરોડમાંથી રૂ. ૩.૮૫ કરોડ પોતાના અંગત ઉપયોગ માટે ખર્ચ્યા હતા. ગુજરાત પોલીસે સુપ્રીમ કોર્ટમાં આવો દાવો કરીને જણાવ્યું છે કે તેની પાસે આ અંગે દસ્તાવેજી પુરાવા છે. પોતાની ૨૩ પાનાંની એફિડેવિટમાં એસીપી રાહુલ પટેલે કોર્ટને વિગતવાર જણાવ્યું હતું કે તિસ્તા સેતલવાડ અને તેમના પતિ જાવેદ આનંદની સાથે-સાથે તેમનાં ટ્રસ્ટો-સેન્ટર ફોર જ‌િસ્ટસ એન્ડ પીસ (સીજેપી) અને સબરંગે ફરિયાદોની તપાસ માટે જરૂરી દસ્તાવેજો ઉપલબ્ધ કરાવવામાં બિલકુલ મદદ કરી નથી.